pythainlp/thai-wiki-dataset-v4 huggingface dataset:
แถบความถี่ II

แถบความถี่ II  คือช่วงความถี่วิทยุภายในความถี่สูงมาก (VHF) ส่วนหนึ่งของสเปกตรัมแม่เหล็กไฟฟ้าตั้งแต่ 87.5 ถึง 108.0 เมกะเฮิรตซ์ (MHz)
วิทยุ.
แถบความถี่ II ใช้เป็นหลักทั่วโลกสำหรับการกระจายเสียงวิทยุเอฟเอ็ม
การออกอากาศโทรทัศน์.
การใช้ในรัสเซียและอดีตสมาชิกของ OIRT.
ในอดีตสหภาพโซเวียตและประเทศอื่นๆ สมาชิกขององค์การวิทยุและโทรทัศน์ระหว่างประเทศ (OIRT) ความถี่ตั้งแต่ 76 เมกะเฮิรตซ์ ถึง 100 เมกะเฮิรตซ์ ถูกกำหนดไว้สำหรับการใช้งานโทรทัศน์ที่ออกอากาศ เมื่อพิจารณาแบนด์วิธของช่องสัญญาณ 8 เมกะเฮิรตซ์ ที่ใช้โดยระบบโทรทัศน์แอนะล็อกของรัสเซีย (ระบบดี) ช่องโทรทัศน์ต่อไปนี้จึงถูกกำหนดไว้:
โทรทัศน์ที่ออกอากาศช่อง 1 และ 2 ถูกกำหนดให้กับแถบความถี่ I ส่วน ช่อง 6 ถึง 12 ถูกกำหนดให้กับแถบความถี่ III
เริ่มต้นในช่วงต้นทศวรรษ 1990 ความถี่ที่เคยจัดสรรให้กับช่องโทรทัศน์ 4 และ 5 ได้รับการจัดสรรใหม่สำหรับวิทยุ FM เพื่อให้สอดคล้องกับการจัดสรรความถี่ของประเทศตะวันตกสำหรับบริการวิทยุ FM และทำให้มีความเข้ากันได้มากขึ้นกับมาตรฐานการออกอากาศระหว่างประเทศ
ฟรังซิชกู กงไซเซา

ฟรังซิชกู ฟือร์นังดึช ดา กงไซเซา (เกิดวันที่ 14 ธันวาคม ค.ศ. 2002) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งปีกให้แก่สโมสรฟุตบอลโปร์ตูในปรีไมราลีกา และฟุตบอลทีมชาติโปรตุเกส เขาเป็นลูกชายคนที่ 4 ของแซร์ฌียู กงไซเซา อดีตนักฟุตบอลทีมชาติโปรตุเกสและอดีตผู้จัดการทีมโปร์ตู แซร์ฌียูและรูดรีกู พี่ชายของเขา ก็เป็นนักฟุตบอลอาชีพเช่นกัน
กงไซเซาพัฒนาฝีเท้ามาจากระบบเยาวชนของโปร์ตู ก่อนจะเลื่อนขึ้นสู่ทีมชุดใหญ่ใน ค.ศ. 2021 และสามารถคว้าถ้วยรางวัลในประเทศได้ทั้งปรีไมราลีกาและตาซาดึปูร์ตูกัลใน ค.ศ. 2022 ต่อมาในเดือนกรกฎาคม ค.ศ. 2022 เขาย้ายไปเล่นกับอายักซ์ในเอเรอดีวีซี แต่ก็กลับมาที่โปร์ตูอีกครั้งในเดือนกันยายน ค.ศ. 2023 ด้วยสัญญายืมตัว 1 ปี ก่อนจะเซ็นสัญญาถาวรเมื่อสิ้นสุดฤดูกาล 
กงไซเซาเป็นอดีตผู้เล่นทีมชาติโปรตุเกสชุดเยาวชน โดยผ่านการลงเล่นเป็นตัวแทนประเทศมาหลายรุ่นอายุ และเป็นส่วนหนึ่งของทีมชาติรุ่นอายุไม่เกิน 21 ปี ที่ได้อันดับรองชนะเลิศการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 จากนั้นได้เปิดตัวลงสนามกับทีมชาติชุดใหญ่ใน ค.ศ. 2024
แซร์ฌียู กงไซเซา

แซร์ฌียู เปาลู มาร์ซึไนรู ดา กงไซเซา (เกิดวันที่ 15 พฤศจิกายน ค.ศ. 1974) เป็นผู้จัดการทีมฟุตบอลและอดีตนักฟุตบอลอาชีพชาวโปรตุเกส ปัจจุบันเป็นผู้จัดการทีมเอซี มิลาน สโมสรในเซเรียอา
ตลอดอาชีพนักฟุตบอล กงไซเซาลงเล่นกับสโมสร 10 สโมสร ใน 5 ประเทศ หลังจากที่ได้รับการยอมรับในระดับนานาชาติกับโปร์ตู เขาก็ย้ายไปยังอิตาลี ที่นั่นเขาลงเล่นกับสโมสร 3 สโมสร โดยได้รางวัลชนะเลิศทั้งในระดับประเทศและระดับทวีปกับลัตซีโย เขาลงเล่นในปรีไมราลีกาทั้งหมด 97 นัด และทำประตูได้ 13 ประตูตลอด 4 ฤดูกาล ส่วนในเซเรียอา เขาลงเล่นทั้งหมด 136 นัด และทำประตูได้ 13 ประตูเช่นกัน นอกจากนี้กงไซเซายังลงเล่นกับทีมชาติโปรตุเกส 56 นัด โดยเป็นตัวแทนของประเทศในการแข่งขันฟุตบอลชิงแชมป์แห่งชาติยุโรป 2000 และฟุตบอลโลก 2002
หลังจากที่ยุติการเป็นนักฟุตบอลอาชีพ กงไซเซาผันตัวมาเป็นผู้จัดการทีมใน ค.ศ. 2012 โดยคุมทีม 5 ทีมในลีกชั้นนำของโปรตุเกส รวมถึงคุมทีมน็องต์ในลีกเอิง เขาสร้างสถิติเป็นผู้จัดการทีมที่คุมทีมโปร์ตูนานที่สุด (ติดต่อกัน) 7 ฤดูกาล โดยสามารถคว้ารางวัลชนะเลิศได้ถึง 11 รายการ ซึ่งรวมถึงแชมป์ลีก 3 สมัย และดับเบิลแชมป์ในฤดูกาล 2019–20 และ 2021–22
วันซิตี้เซ็นเตอร์

วันซิตี้เซ็นเตอร์  เป็นอาคารสำนักงานใจกลางกรุงเทพมหานคร ริม ถนนเพลินจิต ในพื้นที่แขวงลุมพินี เขตปทุมวัน โดยเป็นอาคารที่สูงเป็นอันดับห้าของไทย และเป็นอาคารสำนักงานที่สูงที่สุดในประเทศไทยด้วย เป็นโครงการภายใต้การร่วมทุนระหว่างไรมอน แลนด์ และมิตซูบิชิ เอสเตท โดยมีสกิดมอร์, โอวิงส์ และเมอร์ริล ประเทศไทย เป็นที่ปรึกษาโครงการ เปิดให้บริการเมื่อวันที่ 1 กรกฎาคม พ.ศ. 2566
อาคารสำนักงานที่สูงที่สุดในกรุงเทพมหานคร.
วันซิตี้เซ็นเตอร์เป็นอาคารสำนักงานระดับ A+ ที่สูงที่สุดในกรุงเทพมหานคร โดยมีความสูงทั้งหมด 275.8 เมตร (905 ฟุต) มีพื้นที่ให้เช่ารวมทั้งหมด 61,000 ตารางเมตร ซึ่งประกอบด้วยพื้นที่สำนักงาน 57,000 ตารางเมตร และพื้นที่ค้าปลีก ภัตตาคารและร้านกาแฟอีก 4,000 ตารางเมตร โครงการประกอบด้วยอาคารสำนักงานสูง 61 ชั้น และร้านค้าปลีกที่เป็นส่วนฐานความสูง 3 ชั้น อาคารนี้เชื่อมต่อกับรถไฟฟ้าบีทีเอส สายสุขุมวิท ที่สถานีเพลินจิต ด้วยทางเดินลอยฟ้าที่ออกแบบเป็นสวนสาธารณะและพื้นที่สีเขียว เพื่อให้ตัวอาคารมีความสูงและพื้นที่ในอาคารได้มากที่สุดตามกฎหมายที่เกี่ยวข้อง
วันซิตี้เซ็นเตอร์มีห้องโถงพักคอยบนดาดฟ้าที่ชั้น 37 เพื่อความสะดวกในการเดินทางไปยังชั้นที่สูงขึ้น ชั้นบนมีบาร์และภัตตาคารบนดาดฟ้าที่สามารถรับชมทัศนียภาพของกรุงเทพมหานครในแบบมุมกว้างได้ ในชั้นฐาน จะมีลานและร้านค้าปลีกครอบคลุมพื้นที่ครึ่งหนึ่งของทั้งชั้น โดยมีร้านอาหารญี่ปุ่นและศูนย์อาหารท้องถิ่นที่มีชื่อเสียง นอกจากนี้ ภายในอาคารยังมีพื้นที่ทำงานร่วม (Co-working space) และห้องประชุมให้เช่าในพื้นที่ส่วนกลางอีกด้วย นอกจากนี้ อาคารแห่งนี้มีสิ่งอำนวยความสะดวกที่ทันสมัย เช่น ระบบจอดรถโดยไม่ต้องใช้ตั๋ว โปรแกรมประยุกต์พิเศษสำหรับคนงานก่อสร้าง และเทคโนโลยีการจดจำใบหน้า ตามความต้องการของผู้เช่าพื้นที่สำนักงานในช่วงหลังการระบาดทั่วของโควิด-19 และมีพื้นที่จอดรถรวมทั้งหมด 837 คัน แบ่งเป็นที่จอดรถอัตโนมัติ 400 คัน ที่ชั้น 5-10 และที่จอดรถธรรมดาอีก 437 คัน ที่ชั้น B1-B4 พร้อมจุดชาร์จรถพลังงานไฟฟ้าที่ชั้น B1
อาคารแห่งนี้เป็นไปตามมาตรฐานสากล โดยได้รับมาตรฐานสำนักงานระดับพรีเมียม A+ และได้รับการรับรองฟิตเวล (Fitwel) ระดับ 2 ดาว และ ลีด
โซราอิโระยูทิลิตี

โซราอิโระยูทิลิตี (ญี่ปุ่น: 空色ユーティリティ, โรมาจิ: Sorairo Yūtiriti, "Sky Blue Utility") เป็นภาพยนตร์แอนิเมชันทางโทรทัศน์ต้นฉบับของญี่ปุ่นเกี่ยวกับกีฬากอล์ฟ ผลิตโดย Yostar Pictures และกำกับโดยเค็งโงะ ไซโต ออกอากาศครั้งแรกทางช่องโตเกียวเอ็มเอ็กซ์ในเดือนธันวาคม พ.ศ. 2564 อนิเมะโทรทัศน์ซีรีส์ที่ผลิตโดย Yostar Pictures เริ่มออกอากาศตั้งแต่เดือนมกราคมจนถึงเดือนมีนาคม พ.ศ. 2568
ให้เสียงโดย: มิยุ ทากางิ
ให้เสียงโดย: ยุรินะ อามามิ
ให้เสียงโดย: อายาสะ โกโต
ให้เสียงโดย: ยูมิริ ฮานาโมริ
ให้เสียงโดย: คาซูฮิโกะ อิโนอูเอะ
ให้เสียงโดย: เคนยู โฮริอุจิ
ให้เสียงโดย: โทชิยูกิ โมริกาวะ
การผลิตและการเปิดตัว.
ในวันที่ 25 ตุลาคม พ.ศ. 2564 ได้มีการประกาศถึงอนิเมะต้นฉบับที่ผลิตโดย Yostar Pictures ภายหลังได้เปิดเผยว่าเป็นภาพยนตร์สั้นทางโทรทัศน์ซึ่งมีเค็งโกะ ไซโตะ เป็นผู้กำกับภาพยนตร์ หลี่ เหิงต้า เป็นผู้สร้างภาพยนตร์ โคตะ โนโซมิ เป็นผู้เขียนบทภาพยนตร์ อะคิระ อาเมมิยะ เป็นผู้ดูแลฉากภาพ และ ฮอริตะ ไดสึเกะ เป็นผู้แต่งเพลงและดูแลการกำกับเสียง ภาพยนตร์สั้นความยาว 14 นาทีนี้ได้เข้าฉายครั้งแรกทางช่องโตเกียวเอ็มเอ็กซ์ เมื่อวันที่ พ.ศ. 2564 เพลงประกอบภาพยนตร์คือ "Gunjō Love theory" โดยวง HAM ที่ประกอบด้วย มิยุ ทากางิ, ยุรินะ อามามิ, และ อายาสะ โกโต Crunchyroll และ Funimation ต่างก็สตรีมภาพยนตร์นอกเอเชีย
ซีรีส์อนิเมะทางโทรทัศน์ที่ผลิตโดย Yostar Pictures ได้ประกาศในวันที่ 8 กุมภาพันธ์ พ.ศ. 2567 นักพากย์และผู้กำกับกลับมารับบทบาทจากภาพยนตร์ ยู ซาโต้ เป็นผู้ดูแลการเรียงเรื่องของซีรีส์ และเขียนบทร่วมกับ อายะ ซัตสึกิ และ อากิ มิซูกิ นอกจากนี้โคตะ โนโซมิกิก็กลับมาจากภาพยนตร์เพื่อร่วมทำแนวคิดต้นฉบับ และไดซุเกะ โฮริตะกลับมาแต่งเพลงประกอบอีกครั้ง ซีรีส์นี้ออกอากาศตั้งแต่วันที่ 4 มกราคม จนถึงวันที่ 22 มีนาคม พ.ศ. 2568 ทางช่องโตเกียวเอ็มเอ็กซ์และช่องอื่น ๆ เพลงเปิดเรื่องคือ "Be the hero!" ร้องโดยมาซาโยชิ โออิชิร่วมกับไอริ ซูซูกิ ในขณะที่เพลงปิดของเรื่องคือ "Horizon" ขับร้องโดยโมเอกะ ยาฮากิ เมเดียลิงก์เป็นผู้ถือลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้และสตรีมบนยูทูปช่อง Ani-One Asia
วิลลาโนเบล

วิลลาโนเบล  เป็นวิลลาเก่าแก่ในเมืองซันเรโม ประเทศอิตาลี
ประวัติ.
วิลลาแห่งนี้สร้างขึ้นในปี 1871 ออกแบบโดยสถาปนิกชื่อ ฟิลิปโป กราสซี ซึ่งถูกว่าจ้างโดยปิเอโตร วาเคอรี เภสัชกรจากเมืองรีโวลี วาเคอรี ได้ขายวิลลาแห่งนี้ให้กับ ลาซซาโร ปาโตรเน ในวันที่ 28 กรกฎาคม 1874 ต่อมา ทายาทของปาโตรเนได้ขายวิลลาให้กับอัลเฟรด โนเบล นักวิทยาศาสตร์ชาวสวีเดนในปี 1891
ในปี 1892 อัลเฟรด โนเบล ได้ว่าจ้างสถาปนิกชื่อปิโอ โซลี ทำการปรับปรุงวิลลาของเขาใหม่ทั้งหมด มีการเปลี่ยนพื้นใหม่และเพิ่มหลังคาแมนซาร์ด อัลเฟรด โนเบล อาศัยอยู่ที่วิลลาแห่งนี้ในช่วงสุดท้ายของชีวิต และเสียชีวิตที่นั่นในวันที่ 10 ธันวาคม 1896
คำอธิบาย.
วิลลาแห่งนี้เดิมมีสถาปัตยกรรมแบบนีโอ-มัวร์ ต่อมามีการปรับปรุงใหม่ เน้นย้ำถึงความหรูหราของตัวอาคาร
การเสด็จประพาสยุโรปครั้งที่ 2 พ.ศ. 2450.
ในการเสด็จประพาสยุโรปครั้งที่ 2 ของพระบาทสมเด็จพระจุลจอมเกล้าเจ้าอยู่หัวเมื่อปี 2450 พระองค์ได้เสด็จมาประทับที่วิลลาแห่งนี้เพื่อตรวจพระอาการ ก่อนเสด็จไปยังเมืองบาเดิน-บาเดินและบาทฮ็อมบวร์คประเทศเยอรมนีเพื่อรักษาพระวรกายแบบธาราบำบัด
ตำบลแจฆีเนโจนูบี

แจฆีเนโจนูบี  เป็นตำบลในอำเภอแจฆีน เทศมณฑลรูดอน จังหวัดโฮร์โมซกอน ประเทศอิหร่าน โดยมีหมู่บ้านพอลูร์เป็นเมืองหลัก
ประชากร.
จากสำมะโนแห่งชาติ ค.ศ. 2006 ตำบลนี้มีประชากร 4,083 คนใน 847 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 5,249 คนใน 1,351 ครัวเรือน และสำมะโนล่าสุดใน ค.ศ. 2016 มีประชากร 5,086 คนใน 1,399 ครัวเรือน หมู่บ้านที่มีประชากรมากที่สุดในบรรดา 11 หมู่บ้านคือพอลูร์ที่มีประชากร 1,370 คน
ตำบลแจฆีเนโชมอลี

แจฆีเนโชมาอลี  เป็นตำบลในอำเภอแจฆีน เทศมณฑลรูดอน จังหวัดโฮร์โมซกอน ประเทศอิหร่าน โดยมีนครบอลอแชฮร์เป็นเมืองหลัก
ประชากร.
จากสำมะโนแห่งชาติ ค.ศ. 2006 ตำบลนี้มีประชากร 7,171 คนใน 1,482 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 10,069 คนใน 2,443 ครัวเรือน และสำมะโนล่าสุดใน ค.ศ. 2016 มีประชากร 9,382 คนใน 2,611 ครัวเรือน หมู่บ้านที่มีประชากรมากที่สุดในบรรดา 11 หมู่บ้านคือแกลเอที่มีประชากร 1,373 คน
จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดสงขลา มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสงขลา, อำเภอรัตภูมิ, อำเภอสทิงพระ, อำเภอระโนด, อำเภอควนเนียง และกิ่งอำเภอกระแสสินธุ์
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอหาดใหญ่, กิ่งอำเภอนาหม่อม และ กิ่งอำเภอบางกล่ำ
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอสะเดา, อำเภอจะนะ, อำเภอนาทวี, อำเภอเทพา และอำเภอสะบ้าย้อย
วิทยุสื่อสารใส่ซิม

วิทยุแบบกดเพื่อพูดผ่านเซลลูลาร์  หรือที่คนไทยรู้จักกันในชื่อของ วิทยุสื่อสารใส่ซิม หรือ วิทยุพีโอซี เป็นอุปกรณ์สื่อสารโต้ตอบแบบทันทีที่ทำงานบนเครือข่ายเซลลูลาร์ เป็นอุปกรณ์วิทยุที่รวมเอาเทคโนโลยีกดเพื่อพูดไว้ในเครื่องโทรศัพท์วิทยุเซลลูลาร์ ช่วยให้ผู้ใช้สามารถสื่อสารกับเครื่องรับตั้งแต่หนึ่งเครื่องขึ้นไปได้ทันทีในโหมดฮาล์ฟดูเพล็กซ์
แม้ว่าวิทยุสื่อสารใส่ซิมจะเป็นอุปกรณ์คล้ายเครื่องส่งรับวิทยุ แต่ก็มีความแตกต่างกันอย่างมาก เมื่อเปรียบเทียบกับแบบหลัง แบบแรกมีช่วงช่องสัญญาณที่กว้างกว่า ครอบคลุมพื้นที่กว้างกว่า และไม่จำเป็นต้องมีใบอนุญาตในการส่งสัญญาณ นอกจากนี้ วิทยุสื่อสารใส่ซิมยังรองรับฟังก์ชันขั้นสูง เช่น การโทรศัพท์ภาพ บริการข้อความสื่อประสม การติดตามตำแหน่งจีพีเอส และการแจ้งเตือนเหตุฉุกเฉิน 
วิทยุสื่อสารใส่ซิมถูกนำมาใช้กันอย่างแพร่หลายในอุตสาหกรรมความปลอดภัยส่วนบุคคล โลจิสติกส์ การต้อนรับ และการช่วยเหลือ ผู้ผลิตตัวแทนของอุปกรณ์ดังกล่าว เช่น ไฮเทรา ทูแอร์ อินริโก และสเปนเดอร์
ประวัติ.
แนวคิดของวิทยุสื่อสารใส่ซิม ได้รับการเสนอโดยบริษัทไอเทราโทรคมนาคมของสหรัฐเมื่อปี พ.ศ. 2530 โดยการใช้วิทยุสื่อสารใส่ซิมในเชิงพาณิชย์ครั้งแรกก็เริ่มต้นโดยบริษัทนี้ในปี พ.ศ. 2545 เช่นกัน
ในปี พ.ศ. 2547 องค์กรพันธมิตรโทรศัพท์เคลื่อนที่แบบเปิด  ได้เสนอให้มีการกำหนดมาตรฐานวิทยุแบบกดเพื่อพูดผ่านเซลลูลาร์ โดยอ้างอิงจากเครือข่ายข้อมูลเซลลูลาร์จากโทรศัพท์เคลื่อนที่ และได้ประกาศมาตรฐานในเดือนมิถุนายน พ.ศ. 2548 เป็นมาตรฐานที่ได้รับอนุมัติให้เรียกว่า "พีโอซี 1.0"
หลังจากการเริ่มใช้งานเครือข่ายแบบ 4 จี แอลทีอี ในเชิงพาณิชย์ ทำให้การพัฒนาวิทยุสื่อสารแบบใส่ซิมพัฒนาก้าวหน้าอย่างรวดเร็ว และกลายเป็นอีกตัวเลือกหลักสำหรับหน่วยงานและองค์กรในการใช้งานวิทยุสื่อสาร โดยมีการพัฒนาให้รองรับคุณสมบัติขั้นสูงของวิทยุเคลื่อนที่ส่วนตัว (PMR) การส่งข้อความอักษร การโทรแบบส่วนตัวหรือกลุ่ม การติดตามตำแหน่งผ่านจีพีเอส การแจ้งเหตุฉุกเฉิน ผสานการใช้งงานต่าง ๆ เข้ากับเครือข่ายเซลลูลาร์แบบ 3 จี/แอลทีอี/5 จี
การทำงาน.
วิทยุสื่อสารใส่ซิมจะเชื่อมต่อกับเครือข่ายพื้นฐานเซลลูลาร์ของผู้ให้บริการโทรศัพท์เคลื่อนที่ ผ่านการใส่ซิมการ์ดในรูปแบบเดียวกันกับโทรศัพท์เคลื่อนที่ ซึ่งเครื่อข่ายของการสื่อสารจะตั้งอยู่ในคลาวที่ตั้งอยู่บนเซิร์ฟเวอร์ส่วนตัวของผู้ให้บริการวิทยุสื่อสารใส่ซิมนั้น ๆ และดำเนินการสื่อสารระหว่างกันผ่านแพลตฟอร์มของวิทยุสื่อสารใส่ซิมผ่านเกตเวย์
ข้อดีของการใช้งานวิทยุสื่อสารใส่ซิมคือมีความน่าเชื่อถือสูง การสื่อสารไม่ติดขัด โดยไม่ต้องลงทุนระบบโครงสร้างพื้นฐานด้วยตนเอง รวมไปถึงแพลตฟอร์มของแต่ละวิทยุสื่อสารใส่ซิมสามารถเข้าถึงได้ง่าย (ปกติจะเป็นระบบปฏิบัติการแอนดรอยด์) รวมถึงบางระบบสามารถรองรับการเชื่อมต่อแบบแลนไร้สาย (WLAN) ซึ่งสามารถอุดช่องว่างของการสื่อสารหากในพื้นที่นั้นไม่มีระบบเครือข่ายโทรศัพท์เคลื่อนที่
จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดปัตตานี พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองปัตตานี, อำเภอยะหริ่ง, อำเภอปานาเระ, อำเภอสายบุรี, อำเภอไม้แก่น และอำเภอกะพ้อ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอหนองจิก, อำเภอโคกโพธิ์, อำเภอยะรัง, อำเภอมายอ, อำเภอทุ่งยางแดง และกิ่งอำเภอแม่ลาน
เนี๊ยท์ออฟเดอะลิฟวิ่งแคท

เนี๊ยท์ออฟเดอะลิฟวิ่งแคท (; โรมาจิ: "Nyaito obu za Ribingu Kyatto"; : เนียอิโตะ โอบุ ซะ ริบิงงุ เคียตโตะ) เป็นซีรีส์มังงะญี่ปุ่นที่เขียนโดย Hawkman และวาดภาพประกอบโดย Mecha-Roots ซึ่งได้รับการตีพิมพ์ในนิตยสาร "Monthly Comic Garden" ของสำนักพิมพ์ Mag Garden ตั้งแต่เดือนตุลาคม พ.ศ. 2563 ซีรีส์อนิเมะโทรทัศน์ที่ผลิตโดยสตูดิโอโอแอลเอ็ม เริ่มออกอากาศในเดือนกรกฎาคม พ.ศ. 2568
เรื่องย่อ.
ไวรัสลึกลับแพร่ระบาด ทำให้คนที่กอดสัตว์เลี้ยงประเภทแมวกลายเป็นแมวไปด้วย คุนางิ ตัวเอกของเรื่อง ต้องต่อสู้กับความอยากกอดแมวของตัวเองเพื่อเอาชีวิตรอดในโลกที่บ้าคลั่งและแปลกประหลาดนี้
สื่อต่าง ๆ.
มังงะ.
เขียนโดย Hawkman และวาดภาพประกอบโดย Mecha-Roots เริ่มตีพิมพ์ในนิตยสาร "Monthly Comic Garden" ของสำนักพิมพ์ Mag Garden เมื่อวันที่ 5 ตุลาคม พ.ศ. 2563 บทต่างๆ ได้รับการรวบรวมเป็นเล่ม (ทังโกบง) แต่ละเล่ม โดยเล่มแรกวางจำหน่ายในวันที่ 10 พฤษภาคม พ.ศ. 2564 ณ วันที่ 22 กุมภาพันธ์ พ.ศ. 2567 มีการออกเล่มแล้ว 5 เล่ม
ในอเมริกาเหนือ มังงะได้รับลิขสิทธิ์ในการเผยแพร่ภาษาอังกฤษโดย Seven Seas Entertainment
เล่ม.
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาอังกฤษ
!width=24%|ISBN ภาษาอังกฤษ
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 10 พฤษภาคม พ.ศ. 2564</td><td></td><td>4 ตุลาคม พ.ศ. 2565</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 22 กุมภาพันธ์ พ.ศ. 2565</td><td></td><td>3 มกราคม พ.ศ. 2566</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 10 พฤศจิกายน พ.ศ. 2565</td><td></td><td>3 ตุลาคม พ.ศ. 2566</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 10 กรกฎาคม พ.ศ. 2566</td><td></td><td>11 มิถุนายน พ.ศ. 2567</td><td></td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 22 กุมภาพันธ์ พ.ศ. 2567</td><td></td><td>22 ตุลาคม พ.ศ. 2567</td><td></td></tr>
</table>
อนิเมะ.
เมื่อวันที่ 22 กุมภาพันธ์ พ.ศ. 2567 (วันแมวแห่งชาติ) ได้มีการประกาศว่าจะสร้างซีรีส์อนิเมะซึ่งมีกำหนดจะฉายในปี พ.ศ. 2568
การตอบรับ.
มังงะเรื่องนี้ได้รับการเสนอชื่อเข้าชิง Next Manga Award ครั้งที่ 7 ในประเภทมังงะสิ่งพิมพ์ยอดเยี่ยมในปี พ.ศ. 2564
ศูนย์เสนาธิการทหารรัสเซีย

ศูนย์เสนาธิการทหารสหพันธรัฐรัสเซีย  เป็นส่วนบังคับบัญชาสูงสุดของกองทัพรัสเซีย มีหน้าที่กำกับดูแลการควบคุมบังคับบัญชาปฏิบัติการทหารภายใต้คำสั่งของรัฐมนตรีว่าการกระทรวงกลาโหม 
ศูนย์เสนาธิการทหารมีที่ตั้งอยู่ในมอสโก ผู้บัญชาการศูนย์เสนาธิการทหารซึ่งเป็นตำแหน่งอาวุโสสูงสุดของกองทัพรัสเซีย คือพลเอกอาวุโสวาเลรี เกราซีมอฟ (ดำรงตำแหน่งตั้งแต่ปี 2012) รองผู้บัญชาการศูนย์เสนาธิการทหาร คือพลเอกนีโคไล บอคดานอฟสกี (ดำรงตำแหน่งตั้งแต่ปี 2014)
หน่วยงานใต้การกำกับ.
หน่วยงานบางส่วนใต้การกำกับ
จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดปัตตานี กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดปัตตานีทั้งจังหวัด
โอ นา-รา

โอ นา-รา (เกาหลี: ) เป็นนักแสดงชาวเกาหลีใต้ เริ่มต้นอาชีพนักแสดงในปี 1996 จากการเป็นนักแสดงละครเพลง มีผลงานการแสดงเรื่องแรกเป็นละครเพลงที่สร้างจากนิทานโบราณเรื่อง "ซิมช็อง ลูกสาวกตัญญู" จากนั้นได้มีผลงานการแสดงละครเพลงในประเทศเกาหลีใต้อีกหลายเรื่อง เช่น "เจ้าหญิงพารี", "จักรพรรดินีมย็องซ็อง", "โฟร์ตีเซคันด์ สตรีท" และ "มัมมา มีอา" โดยเธอจัดเป็นเป็นนักแสดงที่มีชื่อเสียงในแวดวงละครเพลงของเกาหลีใต้ และได้รับรางวัลมากมาย เช่น รางวัลนักแสดงหญิงหน้าใหม่ยอดเยี่ยมจากเทศกาลละครเพลงนานาชาติแทกู ปี 2006 รวมถึงได้รับรางวัลจากสมาคมละครเพลงแห่งเกาหลี 2 สมัย ได้แก่รางวัลในสาขานักแสดงหญิงหน้าใหม่ยอดเยี่ยม ในปี 2006 และ สาขานักแสดงยอดนิยม ในปี 2007
โดยหลังจากที่เธอแสดงละครเพลงมาอย่างยาวนาน เธอก็ได้หันมาแสดงละครโทรทัศน์เป็นครั้งแรกในเรื่อง "ขอรักสักครั้ง ณ กรุงโซล" (2008) ก่อนที่จะได้แสดงบทบาทสมทบในละครโทรทัศน์ที่ประสบความสำเร็จอีกหลายเรื่องเช่น "ภรรยา..ขอกลับมาใหญ่" (2010), "แผนร้ายเกมรัก" (2013), "ยงพัล หมอเถื่อนแห่งโลกอธรรม" (2015), "หลักฐานในความทรงจำ" (2015), "รักสามเส้าเรา 2 คน" (2015), "อ๊กยอ ผู้พิทักษ์แห่งโชซอน" (2016), "สุภาพบุรุษสายลับ" (2017), "สงครามริษยา" (2017) โดยผลงานทางโทรทัศน์ที่ทำให้เธอโด่งดังและเป็นที่รู้จักมากที่สุดคือการรับบท "จิน จิน-ฮี" ในเรื่อง "สกายคาสเซิล วิมานวาดฝัน" (2018–2019), บท "รา ย็อง-จา" ในเรื่อง "แร็กเก็ต บอยส์" (2021) และการรับบท "แม่บ้านคิม" ใน "เล่นแร่แปรวิญญาณ" (2022–2023)
โดยนอกจากจะเป็นนักแสดงแล้ว เธอยังเป็นอาจารย์ประจำภาควิชาละครเพลงของมหาวิทยาลัยศิลปะแพ็กซอก ซึ่งเป็นมหาวิทยาลัยด้านศิลปะของเพรสไบทีเรียน เขตซอโช กรุงโซล
ประวัติ.
โอ นา-รา เกิดเมื่อวันที่ 26 ตุลาคม ค.ศ. 1974 ที่กรุงโซล นับถือศาสนาคริสต์นิกายโปรเตสแตนต์ จบการศึกษาชั้นประถมที่โรงเรียนประถมศึกษาชินอัน จบชั้นมัธยมต้นจากโรงเรียนสตรีแดอัน ที่นครอันยัง จังหวัดคย็องกี จากนั้นศึกษาต่อด้านบัลเลต์ที่วิทยาลัยนาฏศิลป์คเยวอน นครซ็องนัม จังหวัดคย็องกี ก่อนที่ต่อมาเธอจะเข้าศึกษาต่อในระดับอุดมศึกษาที่มหาวิทยาลัยคย็องฮี จนจบปริญญาตรีจากคณะนาฏศิลป์ และเรียนต่อระดับบัณฑิตศึกษา ที่มหาวิทยาลัยดันกุก จนจบปริญญาโททางด้านละครเพลงและละครเวที
กิตติกร เลียวศิริกุล

กิตติกร เลียวศิริกุล ชื่อเล่น เรียว (เกิด พ.ศ. 2510) เป็นผู้กำกับ นักเขียนบท และผู้อำนวยการสร้างภาพยนตร์ชาวไทย เดิมเคยทำงานด้านเพลงในค่ายเพลงรถไฟดนตรีและเอ็มสแควร์ ต่อมาจึงผันตัวมากำกับภาพยนตร์ มีผลงานเช่น "เมล์นรก หมวยยกล้อ" และ "พรางชมพู กะเทยประจัญบาน"
จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดปัตตานี มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดปัตตานีทั้งจังหวัด
เฮซีโอน

เฮซีโอน อาจสื่อถึงกษัตริย์อารัม-ดามัสกัส 2 พระองค์
ศตวรรษที่ 10–9 ก่อน ค.ศ..
รายงานจากลำดับวงศ์ตระกูลในหนังสือพงศ์กษัตริย์  เฮซีโอนเป็นกษัตริย์แห่งอารัม-ดามัสกัส ซึ่งมีการกล่าวถึงเบนฮาดัดที่ 1 เป็น "โอรสของทับริมโมน ซึ่งเป็นโอรสของเฮซีโอน" ข้อความใน 1 พงศ์กษัตริย์สื่อถึงกษัตริย์อาสาแห่งยูดาห์ที่นักวิชาการบางส่วนจัดให้อยู่ไม่นานกว่าใน 866 ปีก่อน ค.ศ. โดยในคริสต์ศตวรรษที่ 19 นักวิชาการหลายคนเทียบเขากับเรโซน ศัตรูของซาโลมอน
ศตวรรษที่ 8 ก่อน ค.ศ..
เฮซีโอนแห่งดามัสกัสเป็นกษัตริย์อารัม-ดามัสกัสในช่วงศตวรรษที่ 8 ก่อน ค.ศ. ชัมชี-อีลูสู้รบต่อเฮซีโอนแห่งดามัสกัสใน 773-2 ปีก่อน ค.ศ. และรีดไถเครื่องบรรณาการจากพระองค์
เนโบ (พระคัมภีร์)

เนโบ ("Nəḇō") เป็นเมืองที่ปรากฏในคัมภีร์ฮีบรูบางส่วน (หรือพันธสัญญาเก่าของศาสนาคริสต์) ชื่อนี้ใช้เรียกเมือง 2 แห่ง โดยแห่งหนึ่งอยู่ในพื้นที่เผ่ารูเบน และอีกแห่งอยู่ในพื้นที่เผ่ายูดาห์
เนโบของรูเบนปรากฏใน และระบุว่าอยู่ระหว่างสิบมาห์กับเบโอม ซึ่งชื่อหลังเป็นรูปย่อของบาอัลเมโอน และในบทเดียวกัน โองการที่ 38 มีการระบุว่าอยู่ระหว่าง Cariathaim กับบาอัลเมโอน และพบว่ามีความเกี่ยวข้องกับชื่อเดียวกันที่ปรากฏในจารึกเมชา (แถวที่ 14) จารึกนี้และสิ่งบ่งชี้อื่น ๆ แสดงให้เห็นว่าเมืองนี้ตั้งอยู่ใกล้เขาเนโบ ที่ตั้งในปัจจุบันระบุเข้ากับคิรบัตอัลมุค็อยยัฏ เมืองนี้อยู่ในทุ่งหญ้าอันอุดมสมบูรณ์ที่เผ่ารูเบนและกาดถามโมเสสในเรื่องการจัดสรรพื้นที่ (กันดารวิถี 32) เมืองนี้ถูกชาวโมอับยึดคืนในช่วงที่อิสยาห์พยากรณ์ไว้ (อิสยาห์ 15:2; เทียบกับ เยเรมีย์ 48:1, 22) จารึกเมชา (แถวที่ 14–18) อวดอ้างว่าได้เอาคืนจากชาวอิสราเอล รายงานจากนักบุญเจอโรม ปูชนียสถานของเทวรูป Chemosh อยู่ที่เนโบ
อเนกชนนิกรสโมสรสมมติ

อเนกชนนิกรสโมสรสมมติ หรือ มหาชนนิกรสโมสรสมมติ เป็นพระราชประเพณี "การสืบราชสันตติวงศ์" ในสมัยราชวงศ์จักรี ระหว่างปี พ.ศ. 2325 – 2429 รวมทั้งสิ้น 104 ปี 
โดยพระราชประเพณีนี้จะใช้ "เสียง" ของเชื้อพระวงศ์ชั้นผู้ใหญ่และขุนนางชั้นผู้ใหญ่ที่มาประชุมกันหลังจากการเสด็จสวรรคตของพระเจ้าอยู่หัวพระองค์ก่อน เพื่อลงความเห็นเลือกเจ้านายที่มีความเหมาะสมที่สุดขึ้นเป็นพระมหากษัตริย์พระองค์ใหม่ โดยมีพระสงฆ์ชั้นผู้ใหญ่มาเป็นสักขีพยาน
โดยพระมหากษัตริย์พระองค์แรกที่ขึ้นครองราชย์ตามพระราชประเพณีนี้คือพระบาทสมเด็จพระพุทธยอดฟ้าจุฬาโลกมหาราช เมื่อวันที่ 6 เมษายน พ.ศ. 2325 ก่อนจะมาเด่นชัดเมื่อพระบาทสมเด็จพระพุทธเลิศหล้านภาลัย เสด็จสวรรคตในวันที่ 21 กรกฎาคม พ.ศ. 2367 โดยมิได้สถาปนาเจ้านายพระองค์ใดเป็นผู้สืบราชบัลลังก์ เหล่าเชื้อพระวงศ์ชั้นผู้ใหญ่และขุนนางชั้นผู้ใหญ่จึงประชุมปรึกษาหารือเลือก พระเจ้าลูกยาเธอ พระองค์เจ้าทับ กรมหมื่นเจษฎาบดินทร์ พระราชโอรสพระองค์ใหญ่พระชนมายุ 37 พรรษาที่พร้อมทั้งวัยวุฒิและคุณวุฒิรวมถึงประสบการณ์ขึ้นเป็นพระบาทสมเด็จพระนั่งเกล้าเจ้าอยู่หัว
ต่อมาในปี พ.ศ. 2394 เมื่อพระบาทสมเด็จพระนั่งเกล้าเจ้าอยู่หัวสวรรคต พระองค์ก็มิได้สถาปนาเจ้านายพระองค์ใดเป็นผู้สืบราชบัลลังก์ ทำให้เหล่าเชื้อพระวงศ์และขุนนางชั้นผู้ใหญ่ได้ประชุมกันปรึกษาหารือกันเลือก สมเด็จพระเจ้าน้องยาเธอ เจ้าฟ้ามงกุฎ พระอนุชาต่างพระราชมารดาขึ้นเป็นพระบาทสมเด็จพระจอมเกล้าเจ้าอยู่หัว
จากนั้นในปี พ.ศ. 2411 เมื่อพระบาทสมเด็จพระจอมเกล้าเจ้าอยู่หัวใกล้จะสวรรคต พระองค์มิได้สถาปนาเจ้านายพระองค์ใดเป็นผู้สืบราชบัลลังก์ และโปรดเกล้าฯ ให้เหล่าเชื้อพระวงศ์และขุนนางชั้นผู้ใหญ่ประชุมกันเพื่อเลือกเจ้านายที่มีความเหมาะสมเป็นพระมหากษัตริย์องค์ใหม่ หลังจากพระองค์สวรรคตแล้ว ที่ประชุมจึงมีมติเลือก สมเด็จพระเจ้าลูกยาเธอ เจ้าฟ้าจุฬาลงกรณ์ กรมขุนพินิตประชานาถ ซึ่งยังทรงมีพระชนมายุเพียง 15 พรรษา ขึ้นเป็นพระบาทสมเด็จพระจุลจอมเกล้าเจ้าอยู่หัว
หลังจากกรมพระราชวังบวรวิไชยชาญ ที่กรมพระราชวังบวรสถานมงคลเสด็จทิวงคตในเดือนสิงหาคม พ.ศ. 2428 พระองค์ก็มิได้สถาปนาเจ้านายพระองค์ใดเป็นวังหน้าอีก ก่อนจะมีพระบรมราชโองการโปรดเกล้าฯ ให้ยกเลิกตำแหน่งกรมพระราชวังบวรสถานมงคล และสถาปนาตำแหน่งสมเด็จพระบรมโอรสาธิราชฯ สยามมกุฎราชกุมาร ขึ้นแทนในปีถัดมาคือปี พ.ศ. 2429 และสถาปนาสมเด็จพระเจ้าลูกยาเธอ เจ้าฟ้ามหาวชิรุณหิศ พระราชโอรสพระองค์ใหญ่เป็นสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร นับเป็นการสิ้นสุดพระราชประเพณีอเนกนิกรชนสโมสรสมมติ โดยก่อนหน้านั้นได้มีเชื้อพระวงศ์และเหล่าขุนนางจำนวนหนึ่งได้กราบทูลให้ทรงยกเลิกพระราชประเพณีนี้ด้วย ก่อนที่ต่อมาพระบาทสมเด็จพระมงกุฎเกล้าเจ้าอยู่หัวจะทรงพระกรุณาโปรดเกล้าฯ ให้ตรากฎมณเฑียรบาลว่าด้วยการสืบราชสันตติวงศ์ พระพุทธศักราช 2467 เพื่อรับรองตำแหน่งสยามมกุฎราชกุมารให้เป็นตำแหน่งของพระรัชทายาทผู้มีสิทธิโดยตรง และทรงวางลำดับการสืบราชสันตติวงศ์ไทยอย่างชัดเจน
จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดยะลา พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดยะลาทั้งจังหวัด
มักดาแลนา สตือชัก

มักดาแลนา สตือชัก (3 ธันวาคม ค.ศ. 2000 –) เป็นนักวอลเลย์บอลระดับอาชีพชาวโปแลนด์ และเป็นส่วนหนึ่งของวอลเลย์บอลหญิงทีมชาติโปแลนด์
เธอเข้าร่วมการแข่งวอลเลย์บอลหญิงชิงแชมป์ยุโรป 2019, วอลเลย์บอลหญิงเนชันส์ลีก 2019, วอลเลย์บอลหญิงชิงแชมป์โลก 2022 ส่วนในระดับสโมสรเธอทำหน้าที่ให้แก่เฟแนร์บาห์แช โอเปต ใน ค.ศ. 2023
ยูมิ คาวาอิ

ยูมิ คาวาอิ (; โรมาจิ: "Kawai Yūmi)", เกิดเมื่อวันที่ 19 ธันวาคม พ.ศ. 2543 เป็นนักแสดงชาวญี่ปุ่น
อาชีพ.
ในปี พ.ศ. 2562 คาวาอิเปิดตัวการแสดงครั้งแรกในภาพยนตร์สั้นเรื่อง"Yodominaku, Yamanai" ในปี พ.ศ. 2565 เธอได้รับรางวัลนักแสดงหน้าใหม่ยอดเยี่ยมในเทศกาลภาพยนตร์โยโกฮาม่าครั้งที่ 43จากบทบาทของเธอในเรื่อง"A Balance and It's a Summer Film"
ชีวิตส่วนตัว.
งานอดิเรกของเธอคือการเต้นรำ ร้องเพลง วาดรูป และเล่นบาสเก็ตบอล ตอนที่เธออยู่ชั้นประถมศึกษาปีที่ 3 เธอเริ่มไปสตูดิโอเต้นรำที่น้องสาวของเธออยู่แม้ว่าครั้งหนึ่งเธอเคยหยุดเต้นเมื่อสมัยมัธยมต้น แต่เธอก็อยู่ในคลับเต้นรำในโรงเรียนมัธยมปลาย ขณะที่เธอเต้นต่อไป เธอก็ตระหนักถึงความสุขที่ได้แสดงออก และตัดสินใจเป็นนักแสดง
เธอเคารพมิไร โมริยามะทั้งในฐานะนักแสดงและนักเต้น
Felicola isidoroi

Felicola isidoroi ชื่อสามัญ เหาลิงซ์ไอบีเรีย เป็นชนิดของเหาเคี้ยวแบบ trichodectid ที่สูญพันธุ์แล้ว
การสูญพันธุ์.
เหาชนิดนี้เป็นที่รู้จักจากตัวอย่างส่งตรวจเพียงชิ้นเดียวซึ่งเป็นเพศผู้ ในตัวอย่างหนึ่งของการสูญพันธุ์ที่เกิดจากการอนุรักษ์ (conservation-induced extinction) มันน่าจะสูญพันธุ์ไปเมื่อลิงซ์ไอบีเรีย ตัวถูกเบียนผู้รอดชีวิตกลุ่มสุดท้าย ถูกพาไปไว้ในที่กักขังและกำจัดเหา ตัวอย่างส่งตรวจมีขนาดค่อนข้างใหญ่กว่าเพศผู้ของเหาชนิดที่เหลือในสกุลย่อย Lorisicola ไม่พบเพศเมียของเหาชนิดนี้ ตัวอย่างต้นแบบแรกอยู่ในชุดสะสมของพิพิธภัณฑ์วิทยาศาสตร์ธรรมชาติแห่งชาติที่มาดริด
จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดยะลา กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดยะลาทั้งจังหวัด
จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดยะลา มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดยะลาทั้งจังหวัด
เกาะจาน (จังหวัดประจวบคีรีขันธ์)

เกาะจาน เป็นเกาะในตำบลคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์ ในพื้นที่อุทยานแห่งชาติหาดวนกร ตั้งอยู่ที่พิกัด ละติจูด 11° 37'.3 เหนือ ลองจิจูด 99° 46'.7 ตะวันออก เกาะมีความกว้าง 200 เมตร ยาว 300 เมตร มีเนื้อที่ 103,985 ตารางเมตร สูง 63 เมตร ตั้งอยู่ทางทิศเหนือของเกาะท้ายทรีย์ ทั้งสองเกาะนี้เชื่อมติดกันโดยมีสันทรายและแนวปะการังเชื่อมระหว่างเกาะ อยู่ทางทิศตะวันออกของตำบลห้วยยาง ระยะห่าง 8 กิโลเมตร
เกาะจานเป็นเกาะที่ขึ้นชื่อในเรื่องของจุดดำน้ำตื้น ปรากฏดงดอกไม้ทะเล ซึ่งเป็นที่อยู่อาศัยของปลาการ์ตูน ปลานกแก้ว ปลากระเบนจุดฟ้า ปลาผีเสื้อปากยาว หอยมือเสือ ส่วนปะการัง มีทั้งเขากวาง ปะการังพุ่มดอกไม้ ปะการังโต๊ะ ปะการังถ้วยสีส้ม ปะการังผักกาดใบใหญ่ ปะการังดอกกระหล่ำ เป็นต้น
จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดนราธิวาส พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือน กันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนราธิวาส, อำเภอยี่งอ, อำเภอบาเจาะ, อำเภอรือเสาะ, อำเภอศรีสาคร และอำเภอตากใบ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอสุไหงปาดี, อำเภอสุไหงโก-ลก, อำเภอแว้ง, อำเภอสุคิริน, อำเภอจะแนะ , อำเภอระแงะ และกิ่งอำเภอเจาะไอร้อง
เกาะเลี้ยงเหนือ

เกาะเลี้ยงเหนือ เกาะเหลาเลี้ยงเหนือ เกาะเหลาเหลียงเหนือ หรือ เกาะเหลาเหลียงน้อง เป็นเกาะในตำบลเกาะสุกร อำเภอปะเหลียน จังหวัดตรัง ตั้งอยู่ที่พิกัด ละติจูด 7° 07΄.1 เหนือ ลองจิจูด 99° 25΄.5 ตะวันออก เกาะกว้าง 300 เมตร ยาว 1 กิโลเมตร มีเนื้อที่ 216,525 ตารางเมตร สูง 210 เมตร อยู่ทางทิศเหนือของ เกาะเลี้ยงใต้ (เกาะเหลาเหลียงพี่) ระยะห่าง 250 เมตร อยู่ในความดูแลของอุทยานแห่งชาติหมู่เกาะเภตรา 
เกาะเลี้ยงเหนือมีลักษณะเป็นภูเขาหินปูน เปิดให้เข้าเที่ยวชมเฉพาะช่วงประมาณปลายเดือนตุลาคมถึงกลางเดือนพฤษภาคมของทุกปี เป็นเกาะสัมปทานรังนกเช่นเดียวกับเกาะเลี้ยงใต้และเกาะตะเกียง โดยมีเจ้าของเป็นรายเดียวกันและเปิดให้ทำกิจการท่องเที่ยว แต่ไม่อนุญาตให้นักท่องเที่ยวพักค้างคืนบนเกาะ
ก่อดุ

ก่อดุ  เป็นหมู่บ้านขนาดใหญ่ในอำเภอเย่ จังหวัดมอละมไยน์ รัฐมอญ ทางภาคตะวันออกเฉียงใต้ของประเทศพม่า ก่อดุตั้งอยู่บนที่ราบชายฝั่ง ห่างจากเมืองละไม่ง์ไปทางทิศตะวันตกราว เรือข้ามฟากก่อดุอยู่ห่างจากหมู่บ้านก่อดุไปทางตะวันตกเฉียงเหนือประมาณ 1.7 กิโลเมตร
จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดนราธิวาส กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือน มีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนราธิวาส, อำเภอยี่งอ, อำเภอบาเจาะ, อำเภอรือเสาะ, อำเภอศรีสาคร และอำเภอตากใบ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอสุไหงปาดี, อำเภอสุไหงโก-ลก, อำเภอแว้ง, อำเภอสุคิริน, อำเภอจะแนะ และ อำเภอระแงะ
ละไม่ง์ (อำเภอเย่)

ละไม่ง์  เป็นเมืองในอำเภอเย่ จังหวัดเย่ รัฐมอญ ทางภาคตะวันออกเฉียงใต้ของประเทศพม่า ละไม่ง์ตั้งอยู่บนที่ราบชายฝั่งห่างจากก่อดุไปทางทิศตะวันออกราว และห่างจากหม่อกะนีนไปทางทิศตะวันตกราว
จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดนราธิวาส มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2531 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนราธิวาส, อำเภอยี่งอ, อำเภอบาเจาะ, อำเภอรือเสาะ, อำเภอศรีสาคร และอำเภอตากใบ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอสุไหงปาดี, อำเภอสุไหงโก-ลก, อำเภอแว้ง, อำเภอสุคิริน, อำเภอจะแนะ และ อำเภอระแงะ
ซี่นไจ

ซี่นไจ  เป็นเมืองในอำเภอปอง จังหวัดสะเทิม รัฐมอญ ประเทศพม่า แหล่งท่องเที่ยวที่มีชื่อเสียงของเมืองนี้คือน้ำตกซี่นไจ ซึ่งมีนักท่องเที่ยวและชาวต่างชาติมาเยี่ยมชมอยู่เสมอ
แหยียวน้อยอีโร พิทักษ์แดนโหด

แหยียวน้อยอีโร พิทักษ์แดนโหด  เป็นภาพยนตร์แอนิเมชันแอฟริกาใต้ที่ออกฉายในปี พ.ศ. 2555 ผลิตโดย ทริกเกอร์ฟิชแอนิเมชันสตูดิโอส์ กำกับโดย เวย์น ธอร์นลีย์ และแสดงนำโดย เจเรมี ซัวเรซ, อาบิเกล เบรสลิน, เจฟฟ์ โกลด์บลุม, ลีโอนาร์ด นิมอย, ซามูเอล แอล. แจ็กสัน, จิม คัมมิงส์, ริชาร์ด อี. แกรนต์, เจนิเฟอร์ ลูวิส, จามาล มิกสัน และเดวิด ชอว์เนสซี
การตอบรับ.
รอตเทนโทเมโทส์รายงานว่าร้อยละ 25 ของผู้วิจารณ์ 8 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.2 เต็ม 10 คะแนน
ฮะลี่น

ฮะลี่น  เป็นหมู่บ้านใกล้กับเมืองชเวโบ ภาคซะไกง์ ประเทศพม่า ในยุคนครรัฐปยูเป็นเมืองที่มีความสำคัญอย่างมาก อาจเป็นเมืองหลวงท้องถิ่นแทนเมืองศรีเกษตร ปัจจุบันหมู่บ้านเล็ก ๆ แห่งนี้ขึ้นชื่อเรื่องน้ำพุร้อนและแหล่งโบราณคดี เมืองฮะลี่น เบะตะโน่ และศรีเกษตรเป็นเมืองโบราณของอาณาจักรปยู สร้างขึ้นบนทุ่งชลประทานในเขตแห้งแล้ง ได้รับการขึ้นทะเบียนเป็นแหล่งมรดกโลกในเอเชียตะวันออกเฉียงใต้โดยยูเนสโกเมื่อเดือนพฤษภาคม ค.ศ. 2014 เนื่องจากเป็นแหล่งมรดกโบราณคดีที่มีอายุมากกว่า 1,000 ปี จากช่วง 200 ปีก่อนคริสต์ศักราชถึง ค.ศ. 900
เบะตะโน่

เบะตะโน่ ([beɪ̯ʔ.θə.nó]; หรืออีกชื่อหนึ่งว่า เมืองปานทวา) ตั้งอยู่ในเขตชลประทานภาคมะกเว ใกล้กับเมืองตอง-ดวี่นจี้ในปัจจุบัน ในยุคนครรัฐปยูเป็นเมืองที่มีความสำคัญอย่างมาก อาจเป็นเมืองหลวงท้องถิ่นแทนเมืองศรีเกษตร ปัจจุบันหมู่บ้านเล็ก ๆ แห่งนี้ขึ้นชื่อเรื่องน้ำพุร้อนและแหล่งโบราณคดี เมืองเบะตะโน่ ฮะลี่น และศรีเกษตร เป็นเมืองโบราณของอาณาจักปยู สร้างขึ้นบนทุ่งชลประทานในเขตแห้งแล้งของลุ่มแม่น้ำอิรวดี ได้รับการขึ้นทะเบียนเป็นแหล่งมรดกโลกในเอเชียตะวันออกเฉียงใต้โดยยูเนสโกเมื่อเดือนพฤษภาคม ค.ศ. 2014 เนื่องจากเป็นแหล่งมรดกโบราณคดีที่มีอายุมากกว่า 1,000 ปี จากช่วง 200 ปีก่อนคริสต์ศักราชถึง ค.ศ. 900
เบะตะโน่มีทางทอดตรงไปยังที่ราบเจาะแซทางตะวันออกเฉียงเหนือซึ่งเป็นแหล่งน้ำ สิ่งที่ค้นพบในการขุดค้นทางวิทยาศาสตร์ของซากเมืองโบราณ ได้แก่ โครงสร้างอาคาร เครื่องปั้นดินเผา สิ่งประดิษฐ์ และโครงกระดูกมนุษย์ ซึ่งมีอายุตั้งแต่ 200 ปีก่อนคริสต์ศักราชถึง ค.ศ. 100 เมืองตั้งชื่อตามพระวิษณุเทพเจ้าในศาสนาฮินดู เมืองนี้อาจเป็นเมืองหลวงแห่งแรกของรัฐที่มีรูปแบบทางวัฒนธรรม และอาจเป็นต้นแบบทางการเมืองในประวัติศาสตร์ของพม่า เป็นชุมชนที่มีป้อมปราการขนาดใหญ่ มีพื้นที่ราว 300 เฮกตาร์ (3 ตารางกิโลเมตร) ภายในกำแพงสี่เหลี่ยมมุมฉาก (3 กม. × 1 กม.) กำแพงและป้อมปราการตามแนวนั้นมีความหนาหกเมตร และการหาอายุจากคาร์บอนกัมมันตรังสีมีอายุระหว่าง 180 ปีก่อนคริสต์ศักราชถึง ค.ศ. 610 เช่นเดียวกับเมืองอื่น ๆ ในยุคหลังทางเข้าหลักของกำแพงทอดไปสู่พระราชวังซึ่งหันหน้าไปทางทิศตะวันออก เจดีย์และอารามถูกขุดพบภายในกำแพงเมืองเช่นเดียวกัน
อังเคิลแซมซิก

อังเคิลแซมซิก (เกาหลี: ) เป็นละครโทรทัศน์ย้อนยุคของเกาหลีใต้ในปี พ.ศ. 2567 ที่เขียนบทและกำกับโดย ชิน ยอน-ชิก แสดงนำโดย ซง คัง-โฮ, บยอน โย-ฮัน, อี คยู-ฮยอง, จิน กี-จู และ ซอ ฮยอน-อู เป็นละครเรื่องแรกของซง คัง-โฮตั้งแต่ที่เขาเดบิวต์ ละครเรื่องนี้ออกฉายทั่วโลกบน ดิสนีย์+ และในสหรัฐอเมริกาสตีมผ่าน Hulu ตั้งแต่วันที่ 15 พฤษภาคม ถึง 19 มิถุนายน พ.ศ. 2567
เรื่องย่อ.
ท่ามกลางฉากหลังอันปั่นป่วนในช่วงทศวรรษ 1960 ซีรีส์นี้บรรยายถึงความปรารถนาอันร้อนแรงและความสัมพันธ์ที่แน่นแฟ้นระหว่างลุงแซมซิก ผู้ที่กินข้าวสามมื้อต่อวันแม้ในช่วงสงครามเกาหลี และคิมซาน ผู้เป็นสุดยอดอัจฉริยะ ทั้งสองคนร่วมกันเขียนเรื่องราวของความรัก ความไว้วางใจ หรือความสงสัย
ผู้สำเร็จการศึกษาระดับหัวกะทิของสถาบันการทหารเกาหลี เขาเปลี่ยนวิชาเอกเป็นเศรษฐศาสตร์ในขณะที่ศึกษาอยู่ที่สหรัฐอเมริกา และกลับบ้านพร้อมกับความฝันที่จะทำให้เกาหลีเป็นประเทศอุตสาหกรรม
 พรรคเสรีนิยม สมาชิกสภาผู้แทนราษฎรที่เป็นผู้สมัครชิงตำแหน่งผู้นำคนต่อไป
คนรักของ คิมซาน และลูกสาวของ จู อิน-เเท
ทหารชั้นยอดจากโรงเรียนนายร้อยทหารบกและพันโทหน่วยป้องกันเมืองหลวงที่ฝันจะปฏิรูปกองทัพ
 ลูกชายคนสุดท้องของอัน โย-ซอบ และผู้อำนวยการบริษัท เซกัง เท็กซ์ไทล์ส์
ประธานสหพันธ์ชองอู และซีอีโอของบริษัทเซกังเท็กซ์ไทล์ส์
น้องสาวของผู้อำนวยการมูลนิธิอัลไบรท์
พลเอกผู้บังคับหน่วยงานโลจิสติกส์ทหาร
 นักธุรกิจที่สร้างสรรค์ตนเองและประธานบริษัท เทมยอน คอนสตรัคชั่น
เลขาธิการของอัน โย-ซอบ พี่ชายของเรเชล-จง และผู้อำนวยการมูลนิธิทุนการศึกษาอัลไบรท์
พันเอกแห่งหน่วยข่าวกรองที่กองบัญชาการกองทัพบก ทำหน้าที่สอบปากคำ คิมซาน
หัวหน้าฝ่าย ซอแดมุน
 สมาชิกของฝ่าย ซอแดมุน
ผู้นำของพรรค Dongdaemun เขาดำเนินการตามคำสั่งของคัง ซอง-มิน
ประธานบริษัท ซาแน คอร์ปอเรชั่นเพื่อนของคิม ซาน และเพื่อนร่วมชั้นที่มูลนิธิอัลไบรท์
รัฐมนตรีภายในที่ร่วมมือกับรัฐบาลพรรคประชาธิปไตยChoi In-gyu.
นายพลที่มีชื่อเสียงและผู้บังคับการปฏิบัติการคนแรกที่ดูแลคิม ซาน โดยต้นแบบจาก อี ฮัน-ลิม 
ลูกชายคนโตของอัน โยซอบที่เป็นสมาชิกสภาพรรคประชาธิปไตยในปี 1946
บุคคลที่ช่วยเหลือคัง ซองมินในอดีตและเป็นผู้นำของพันธมิตรซินอุย
กัปตันหน่วยปืนใหญ่ที่ 55 ที่รับผิดชอบในการซักถามฮันมิน
สมาชิกสภาพรรคประชาธิปไตยและเป็นเจ้าหน้าที่ตำรวจในช่วงการครอบครองของญี่ปุ่น
นักข่าวของ Aemin Ilbo ที่เป็นนักศึกษารุ่นพี่ในมหาวิทยาลัยของเยอจิน
นักศึกษามหาวิทยาลัยที่เป็นนักกิจกรรม
การผลิต.
การพัฒนา.
บทความสื่อข่าวรายงานว่าละครเรื่องนี้กำลังอยู่ในระหว่างการเจรจาเพื่อออกอากาศทาง ดิสนีย์+ โดยในตอนแรกมีรายงานว่ามีกำหนดออกอากาศในช่วงครึ่งหลังของปี พ.ศ. 2566 แต่คาดว่าจะมีการตัดสินใจหลังจากการจัดโปรแกรมเสร็จสิ้นแล้วเท่านั้น
การตอบรับ.
เมื่อวันที่ 1 เมษายน พ.ศ. 2566 ดิสนีย์+ เปิดเผยวันออกอากาศของเรื่อง อังเคิลแซมซิก โดยเปิดตัวพร้อมกับตอนแรกห้าตอนในวันที่ 15 พฤษภาคม 2024 โดยฉายเฉพาะบนดิสนีย์+ทั่วโลก และสตีมบนHulu ในสหรัฐอเมริกา ซีรีส์ที่มีทั้งหมด 16 ตอนนี้จะออกอากาศสองตอนต่อสัปดาห์จนกว่าจะถึงตอนจบฤดูกาลสามตอนในวันที่ 19 มิถุนายน พ.ศ. 2567
กาจิอาคุตะ

กาจิอาคุตะ  เป็นซีรีส์มังงะญี่ปุ่นที่เขียนและวาดโดยเคอิ อูรานะ เริ่มตีพิมพ์เป็นตอน ๆ ลงในนิตยสาร "โชเน็นแม็กกาซีนรายสัปดาห์" ของสำนักพิมพ์โคดันชะ เมื่อเดือนกุมภาพันธ์ ค.ศ. 2022 ณ เดือนมิถุนายน ค.ศ. 2025 บทต่าง ๆ ของซีรีส์มังงะเรื่องนี้ได้รับการรวบรวมเป็นฉบับรวมเล่ม (ทังโกบง) ทั้งสิ้น 15 เล่ม ซีรีส์อนิเมะทางโทรทัศน์ที่ผลิตโดยโบนส์ออกอากาศครั้งแรกในเดือนกรกฎาคม ค.ศ. 2025
เรื่องย่อ.
เด็กชายคนหนึ่งชื่อรูโดอาศัยอยู่ในสลัมของสังคมที่ร่ำรวยท่ามกลางประชากร "ชนเผ่า" ที่สืบเชื้อสายมาจากอาชญากรที่ถูกสังคมเนรเทศ รูโดเกลียดชังความฟุ่มเฟือยของชนชั้นสูง เนื่องจากพวกเขามักทิ้งสิ่งของใด ๆ ก็ตามที่ถูกมองว่าเป็นขยะ รวมถึงอาชญากร ลงในบ่อขยะขนาดใหญ่ใต้เมืองที่รู้จักกันในชื่อ "เดอะพิท" รูโดได้รับรู้เรื่องราวจากเร็กโต พ่อบุญธรรมว่าพ่อแท้ ๆ ของเขาถูกทิ้งลงในเดอะพิทเพราะก่ออาชญากรรมก่อนที่เขาจะเกิด วันหนึ่ง หลังจากรูโดกลับมาจากคุ้ยขยะในหลุมขยะ ก็ได้พบว่าเร็กโตตายแล้ว เมื่อถูกจับกุมได้ในที่เกิดเหตุ รูโดถูกตั้งข้อหาฆาตกรรมทันที แม้ว่าเขาจะบริสุทธิ์ เนื่องจากเขามีสถานะเป็นชาวเผ่า รูโดไม่อาจหนีจากชะตากรรมของเขาได้ จึงสาบานว่าจะแก้แค้นผู้คน และถูกโยนลงไปในเดอะพิท
หลังจากถูกทิ้งลงในเดอะพิท รูโดตื่นขึ้นมาพบว่าตัวเองอยู่ในกองขยะที่ไร้จุดหมายและเต็มไปด้วยกลิ่นเหม็น จากนั้น รูโดก็ถูกโจมตีโดยสัตว์ร้ายขนาดใหญ่ที่มาจากขยะ และเขาพยายามต่อสู้กับพวกมันจนกระทั่งเขาได้รับการช่วยเหลือจากชายคนหนึ่งที่ชื่อเอ็นจิน ชายคนนั้นอธิบายให้รูโดทราบว่าที่จริงแล้วเขาไม่ได้อยู่ใต้ดิน แต่ตกลงมาจาก "The Sphere" สู่พื้นผิวโลก หลังจากทดสอบและปลุกพลังในฐานะ "Givers" เอ็นจินจึงชวนรูโดมาร่วมเป็น "Cleaners" เอนจินอธิบายว่ากลุ่มผู้ทำความสะอาดคือกลุ่มผู้ให้ที่ใช้พลังของอาวุธพิเศษที่เรียกว่า "อุปกรณ์สำคัญ" เพื่อล่าสัตว์ขยะที่โจมตีเขา รูโดยอมรับข้อเสนอของเอ็นจินที่จะเข้าร่วมกลุ่ม Cleaners ตราบใดที่ข้อเสนอนี้จะช่วยให้เขาบรรลุเป้าหมายในการกลับไปยังเดอะสเฟียร์และแก้แค้นผู้ที่ทิ้งเขาลงไปในเดอะพิท
สื่อต่างๆ.
มังงะ.
เขียนและวาดภาพโดย เคอิ อุรานะ เริ่มต้นตีพิมพ์ในนิตยสาร"โชเน็นแม็กกาซีนรายสัปดาห์" ของสำนักพิมพ์โคดันชะ เมื่อวันที่ 16 กุมภาพันธ์ พ.ศ. 2565 ในเดือนมิถุนายน พ.ศ. 2567 มีการรวบรวมแต่ละบทของซีรีส์นี้ไว้ใน 11 เล่ม (ทังโกบง)
ในเดือนสิงหาคม พ.ศ. 2565 อุรานะ ระบุว่า "เวอร์ชันต่างประเทศ" อยู่ระหว่างการผลิต ในเดือนมีนาคม พ.ศ. 2566 สำนักพิมพ์โคดันชะสหรัฐอเมริกาได้ประกาศว่าพวกเขาได้รับลิขสิทธิ์ซีรีส์นี้สำหรับการตีพิมพ์เป็นภาษาอังกฤษ
อนิเมะ.
ซีรีส์อนิเมะโทรทัศน์ที่กำกับโดย ฟูมิฮิโกะ ซูกานุมะ และผลิตโดยสตูดิโอโบนส์ และเขียนบทโดย ฮิโระชิ เซโกะ จะเริ่มออกอากาศในปี พ.ศ. 2568
กระแสตอบรับ.
คอลัมนิสต์ของ "#เปลี่ยนทาง " ชอบการสร้างโลก, ฉากที่มีการกระทำ, และสมบัติดาร์กแฟนตาซีของเรื่องราวนี้, รวมไปถึงตัวละครหลักด้วย มาซากิ เอ็นโด จาก "Tsutaya News" ชอบภาพวาดและตัวละครหลักของเรื่องราวนี้ อัตสึชิ โอกูโบะ แนะนำเรื่องราวนี้
ในปี พ.ศ. 2565 ในงานรางวัลมังงะถัดไป ซีรีส์นี้อยู่ในอันดับที่ 13 ในหมวดมังงะสิ่งพิมพ์ นอกจากนี้ยังเป็นตัวเลือกที่ได้รับความนิยมมากที่สุดในหมู่ผู้มีสิทธิเลือกตั้งชาวอังกฤษ แม้ว่าซีรีส์นี้จะไม่ได้ออกฉายเป็นภาษาอังกฤษก็ตาม ซีรีส์นี้อยู่ในอันดับที่ 14 ในการ์ตูนแนะนำของพนักงานร้านหนังสือทั่วประเทศประจำปี พ.ศ. 2566 ได้รับการเสนอชื่อเข้าชิงรางวัลมังงะโคดันชะครั้งที่ 47 ในประเภทโชเน็งในปี พ.ศ. 2566 ยังได้รับการเสนอชื่อเข้าชิงครั้งที่ 48 ในประเภทเดียวกันในปี พ.ศ. 2567
สกายทีมคาร์โก

สกายทีมคาร์โก  เป็นเครือข่ายพันธมิตรสายการบินขนส่งสินค้า สกายทีมคาร์โกเป็นพันธมิตรสายการบินขนส่งสินค้าที่ใหญ่ที่สุดในโลก โดยแข่งขันกับว้าวอัลไลแอนซ์
ประวัติ.
ภายหลังการก่อตั้งสกายทีมเมื่อวันที่ 22 มิถุนายน ค.ศ. 2000 ได้มีการประกาศการก่อตั้งกลุ่มพันธมิตรย่อย "สกายทีมคาร์โก" ในเดือนกันยายนของปีเดียวกัน โดยมีอาเอโรเมฆิโกการ์โก แอร์ฟรานซ์คาร์โก เดลตาคาร์โก และโคเรียนแอร์คาร์โกเป็นสมาชิกแรกก่อตั้ง โดยสายการบินแม่ของสมาชิกทั้งหมดเป็นสมาชิกของสกายทีม
สมาชิกและสมาชิกในเครือ.
สายการบินสมาชิกและสมาชิกในเครือ.
ณ เดือนตุลาคม ค.ศ. 2024 สกายทีมคาร์โกมีสายการบินสมาชิกดังนี้:
<templatestyles src="การอ้างอิง/styles.css"/>Aสมาชิกแรกก่อตั้ง
พระวัชรญาณมุนี(วิ) เทียนชัย ชยทีโป

พระวัชรญาณมุนี(วิ) เทียนชัย ชยทีโป มีนามเดิมว่า เทียนชัย อุบลวรรณสิริ เจ้าอาวาสวัดเทพสรธรรมาราม (บาย ตึ๊ก เจีย) จ.ปทุมธานี เป็นพระนักพัฒนา ส่งเสริมศาสนาพุทธในเชิงบวก ด้วยการจัดกิจกรรมทางพุทธให้สอดคล้องกับวาระสำคัญต่าง ๆ เช่น วันเฉลิมพระชนม์พรรษา เป็นต้น รวมทั้งช่วยเหลือด้านสังคมสงเคราะห์ สนับสนุนกลุ่ม รพ.ขุนหาญ เพื่อจัดซื้อเครื่องมือแพทย์
ประวัติ.
พระวัชรญาณมุนี(วิ) เกิดเมื่อวันที่ 8 กุมภาพันธ์ พ.ศ. 2521 เรียนที่โรงเรียนบ้านโพธิ์กะสังข์ อ.ขุนหาญ จ.ศรีสะเกษ อุปสมบทเมื่ออายุ 13 ปี
ทั้งนี้พระวัชรญาณมุนี(วิ) เป็นศิษย์ของหลวงปู่สรวงเทวดาเดินดิน จึงสร้างรูปหล่อหลวงปู่สรวงขึ้นภายในวัดเทพสรธรรมาราม รวมทั้งติดคำสอนหลวงปู่สรวงไว้ทั่วบริเวณวัด เพื่อให้ประชาชนได้สักการะ และนำคำสอนไปประยุกต์ใช้
สำหรับคติที่พระวัชรญาณมุนี(วิ) ยึดมั่น คือ “กตัญญู” เพื่อตอบแทนบุญคุณเกิดของแผ่นดินไทย พ่อแม่ ครูอาจารย์ ตอบโจทย์ทุกอย่างของสัญลักษณ์ความดี
งานด้านเผยแพร่พระพุทธศาสนา.
สำหรับการเผยแพร่พระพุทธศาสนา พระวัชรญาณมุนี(วิ) จัดอุปสมบทหมู่พระ และเณร รวมทั้งนำคณะสงฆ์ธุดงค์ปักกลด แสวงบุญ เนื่องในวาระต่าง ๆ อย่างสม่ำเสมอ
เครื่องยนต์เบนซิน

เครื่องยนต์เบนซิน  หรือเครื่องยนต์แก๊สโซลีน  ตามภาษาอังกฤษแบบอเมริกันและแคนาดา เป็นเครื่องยนต์สันดาปภายในที่ถูกออกแบบมาให้ใช้น้ำมันเบนซิน (แก๊สโซลีน) เป็นเชื้อเพลิงหลัก แต่ต่อมาก็ถูกปรับแต่งให้รองรับเชื้อเพลิงประเภทอื่น ๆ ได้ เช่น แก๊สปิโตรเลียมเหลว (LPG) หรือเอทานอลผสม (เช่น "E10" และ "E85")
เครื่องยนต์เบนซินส่วนใหญ่ใช้การจุดระเบิดด้วยประกายไฟ (spark ignition) ซึ่งแตกต่างจากเครื่องยนต์ดีเซลที่มักใช้การจุดระเบิดด้วยการอัด (compression ignition) อีกข้อแตกต่างที่สำคัญระหว่างเครื่องยนต์เบนซินกับดีเซลคือ เครื่องยนต์เบนซินจะมีอัตราส่วนการอัด (compression ratio) ที่ต่ำกว่า
ประวัติ.
เครื่องยนต์เบนซินที่สามารถใช้งานได้จริงเครื่องแรกถูกสร้างขึ้นในปี ค.ศ. 1876 ในประเทศเยอรมนีโดยนิโคลัส เอากุสท์ อ็อทโท (Nicolaus August Otto) และอ็อยเกิน ลังเงิน (Eugen Langen) ถึงแม้จะมีความพยายามสร้างเครื่องยนต์ลักษณะนี้มาก่อนหน้าโดยเอเตียน เลอนัวร์ (Étienne Lenior) ในปี 1860, ซีคฟรีท มาร์กุส (Siegfried Marcus) ในปี 1864 และจอร์จ เบรย์ตัน (George Brayton) ในปี 1873
ลักษณะ.
อุณหพลศาสตร์.
เครื่องยนต์เบนซินส่วนใหญ่จะอาศัยทำงานของกลจักร (cycle) ใดกลจักรหนึ่ง ดังนี้ 
คำว่า “กลจักร” ในที่นี้ หมายถึงกระบวนการทำงานของเครื่องยนต์ที่ซ้ำ ๆ กันภายในหนึ่งรอบ
เค้าโครง.
เครื่องยนต์เบนซินแบบลูกสูบ (petrol-powered piston engine) ส่วนมากจะเป็นเครื่องยนต์แบบสูบเรียง (straight engine) หรือ เครื่องยนต์แบบวี (V engine) แต่ก็มีการใช้เครื่องยนต์แบบอื่น ๆ บ้าง เช่น เครื่องยนต์แบบสูบนอน (flat engine) เครื่องยนต์แบบดับเบิลยู (W engine)
สำหรับเครื่องยนต์วันเคล (Wankel engine) การจำแนกประเภทจะขึ้นอยู่กับจำนวนโรเตอร์ที่ใช้งาน
การระบายความร้อน.
เครื่องยนต์เบนซินมีทั้งแบบระบายความร้อนด้วยอากาศ (air-cooled) และระบายความร้อนด้วยน้ำ (water-cooled) 
การจุดระเบิด.
เครื่องยนต์เบนซินใช้การจุดระเบิดด้วยประกายไฟ (spark ignition) โดยหัวเทียน (spark plug) ซึ่งต้องการแรงดันไฟฟ้าสูงเพื่อให้เกิดประกายไฟ แรงดันไฟฟ้าสูงนี้ได้มาจากสองแหล่งจ่ายหลัก ดังนี้
จังหวะการจุดระเบิด (ignition timing) ในรถยนต์รุ่นใหม่จะถูกควบคุมโดยชุดควบคุมเครื่องยนต์อิเล็กทรอนิกส์ หรืออีซียู (ECU - Engine Control Unit) ซึ่งจะคำนวณและควบคุมจังหวะการจุดระเบิดให้เหมาะสม เพื่อประสิทธิภาพในการทำงานของเครื่องยนต์
มอดูลจุดระเบิด (Ignition module) ยังทำหน้าที่เป็น ตัวจำกัดรอบ (rev limiter) ในบางกรณี เพื่อป้องกันการเร่งเครื่องเกินกว่ารอบที่ปลอดภัย (overrevving) ซึ่งอาจก่อให้เกิดความเสียหายต่าง ๆ ต่อเครื่องยนต์ เช่น วาล์วลอย หรือ ก้านสูบหัก
กำลังและประสิทธิภาพ.
เครื่องยนต์เบนซินขนาดเล็กและขนาดกลาง (รวมถึงเครื่องยนต์ที่ใช้เชื้อเพลิงอื่นที่คล้ายกัน) นิยมวัดกำลังเครื่องยนต์เป็นกิโลวัตต์ (kW) หรือ แรงม้า (hp)
ประสิทธิภาพทางอุณหพลศาสตร์ของเครื่องยนต์เบนซินโดยทั่วไปอยู่ที่ประมาณ 20–30% ซึ่งถือว่าต่ำกว่าเครื่องยนต์ดีเซลบางรุ่นอยู่เกือบครึ่ง เนื่องจากกระบวนการเผาไหม้ที่ไม่สมบูรณ์ และพลังงานความร้อนส่วนหนึ่งสูญเสียไปในรูปของความร้อน
การใช้งาน.
เครื่องยนต์เบนซินมีการใช้งานอย่างหลากหลาย ได้แก่ รถยนต์ จักรยานยนต์ อากาศยาน เรือยนต์ และเครื่องยนต์ขนาดเล็ก (เช่น เครื่องตัดหญ้า เลื่อยยนต์ และเครื่องกำเนิดไฟฟ้าแบบพกพา) เครื่องยนต์เบนซินยังใช้เป็น “เครื่องสตาร์ท” (pony engine) ซึ่งเป็นเครื่องยนต์ชนิดหนึ่งที่ใช้สตาร์ทเครื่องยนต์ดีเซลขนาดใหญ่แบบติดตั้งอยู่กับที่
คายะ คิโยฮาระ

คายะ คิโยฮาระ(; โรมาจิ: "Kiyohara Kaya", เกิดเมื่อวันที่ 30 มกราคม พ.ศ. 2545)เป็นนักแสดงนางแบบและนักร้อง ชาวญี่ปุ่น เธอได้รับการเสนอชื่อให้เป็นนักแสดงสมทบหญิงยอดเยี่ยมจากรางวัลรางวัลเจแปนอะแคเดมีฟิล์ม ครั้งที่ 45จากบทบาทของเธอในภาพยนตร์เรื่อง"In The Wake"
ชีวประวัติ.
คิโยฮาระเกิดเมื่อวันที่ 30 มกราคม พ.ศ. 2545 ในเมือง โอซากะ
คิโยฮาระเซ็นสัญญาเป็นศิลปินภายใต้ อะมิวส์ ในปี พ.ศ. 2558 เธอได้แสดงในละครและภาพยนตร์หลายเรื่องในช่วงหลายปีที่ผ่านมา
ในปี พ.ศ. 2559 คิโยฮาระปรากฏตัวในบทรับเชิญในภาพยนตร์เรื่อง "My Tomorrow", "Your Yesterday" ที่นำแสดงโดย โซตะ ฟุคุชิ และ นานะ โคมัตสึ จากนั้นเธอก็รับบทสนับสนุนในภาพยนตร์ฉบับคนแสดงเรื่อง "March Comes In like a Lion" และ "March Goes Out like a Lamb"
คิโยฮาระเริ่มได้รับการยอมรับมากขึ้นเมื่อเธอปรากฏตัวในภาคสุดท้ายของภาพยนตร์ไลฟ์แอ็กชันไตรภาคเรื่อง "Chihayafuru Part 3" ร่วมกับซูซุ ฮิโรเสะ และ ชูเฮ โนมูระ
คิโยฮาระยังปรากฏตัวในบทรับเชิญในภาพยนตร์เรื่อง "We Made A Beautiful Bouquet" ซึ่งเป็นภาพยนตร์ที่ทำรายได้สูงสุดเป็นอันดับ 8 ในประเทศญี่ปุ่นในปี พ.ศ. 2564 
ในเดือนพฤษภาคม พ.ศ. 2564 คิโยฮาระปรากฏตัวในบทนางเอกในละครเช้าของ เอ็นเอชเค เรื่องที่ 104 "อาซาโดระ" โดยละครเรื่องนี้มีทั้งหมด 120 ตอน
ในเดือนตุลาคม พ.ศ. 2564 คิโยฮาระได้แสดงร่วมกับ ทาเครุ ซาโต้ และ ฮิโรชิ อาเบะ ในภาพยนตร์เรื่อง "In The Wake" บทบาทของเธอในภาพยนตร์เรื่องนี้ เธอได้รับรางวัลนักแสดงสมทบหญิงยอดเยี่ยมจากงานรางวัลเจแปนอะแคเดมีฟิล์ม ครั้งที่ 45
จังหวัดสตูลในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดสตูล พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสตูลทั้งจังหวัด
ฟูกะ โคชิบะ

ฟูกะ โคชิบะ(; โรมาจิ: "Koshiba Fūka", เกิดเมื่อวันที่ 16 เมษายน พ.ศ. 2540 ในจังหวัดโอซากะ ประเทศญี่ปุ่น) เป็นนักแสดงชาวญี่ปุ่น เป็นตัวแทนของOscar Promotion
ชีวประวัติ.
ในเดือนพฤศจิกายน พ.ศ. 2554 โคชิบะได้รับรางวัลกรังด์ปรีซ์จากงาน Ion and Oscar Promotion Girl Audition ปี พ.ศ. 2554
ในปี พ.ศ. 2555 เธอได้เดบิวต์ในละครโทรทัศน์เรื่อง "Iki mo Dekinai Natsu"
ในปี พ.ศ. 2557 โคชิบะได้รับเลือกให้รับบทนำเป็นครั้งแรกกับเรื่อง"Kiki's Delivery Service" เธอได้รับรางวัล Best Newcomer Award จากงาน 57th Blue Ribbon Awards และ 24th Japanese Movie Critics Awards สำหรับการแสดงของเธอในภาพยนตร์เรื่องนี้
พระองค์เจ้าสีสุวัตถิ์ พงสานมุนี

พระองค์เจ้าสีสุวัตถิ์ พงสานมุนี (อังกฤษ : Sisowath Phongsanmuni, เขมร : ព្រះអង្គម្ចាស់ក្សត្រីយ៏ ស៊ីសុវត្ថិ ពង្សានមុនី) เป็นพระราชธิดาในพระบาทสมเด็จพระสีสุวัตถิ์ มุนีวงศ์กับคุณพระนางเกสรมาลี (ณาต) เป็นอดีตพระชายาและพระมาตุจฉาในพระบาทสมเด็จพระนโรดม สีหนุ
พระประวัติ.
พระองค์เจ้าสีสุวัตถิ์ พงสานมุนี (เจ้าโมง) เป็นพระราชธิดาองค์แรกในพระบาทสมเด็จพระสีสุวัตถิ์ มุนีวงศ์ กับคุณพระนางเกสรมาลี (ณาต) ประสูติเมื่อวันที่ 29 มกราคม พ.ศ. 2472 ได้อภิเษกสมรสกับพระบาทสมเด็จพระนโรดม สีหนุ เมื่อ พ.ศ. 2485 ซึ่งเป็นมีศักดิ์เป็นพระภาติยะ และพระองค์เจ้าสีสุวัตถิ์ พงสานมุนีมีศักดิ์เป็นพระมาตุจฉา และทรงหย่าเมื่อ พ.ศ. 2494 มีพระราชโอรสและพระราชธิดาทั้งหมด 7 พระองค์ ดังนี้
พระองค์เจ้าสีสุวัตถิ์ พงสานมุนี สิ้นพระชนม์ เมื่อวันที่ 5 ธันวาคม พ.ศ. 2517 พระชนมายุ 45 ปี
จังหวัดสตูลในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดสตูล กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสตูลทั้งจังหวัด